**Kurssin puoliväli - Kertaustehtäviä**

Kurssin puolivälin kunniaksi ajattelin laittaa teille kertaavia tehtäviä. Nämä ovat teidän oman oppimisenne tueksi eli niitä ei tarvitse minulle palauttaa. Tehtäviä voi tehdä jo nyt tai vasta ennen koetta. Jos osaat vastata kysymyksiin, asia on hyvin hallussa! 😊 Nämä tehtävät kannattaa ehdottomasti käydä läpi ennen koetta!

**Talous**

1. Mitä tarkoittaa talouskasvu? Millaisia myönteisiä vaikutuksia sillä on?
2. Miten työn tuottavuutta voidaan parantaa?
3. Kuinka voidaan yhdistää talouskasvu ja ympäristöystävällisyys?
4. Mitä on kansantalous? Piirrä esimerkiksi ajatuskartta.
5. Mikä on huoltotase?
6. Mitä muutokset huoltotaseessa kertovat?
7. Selitä, mikä on BKT.
8. Miksi BKT:n käyttöä arvostellaan? Mitä ongelmakohtia siihen liittyy?

**Markkinat**

1. Minkälaiset seikat vaikuttavat a) tuotteen kysyntään b) tuotteen hintaan?
2. Mikä on hintamekanismi?
3. Markkinatalous perustuu vapaaseen kilpailuun. Mitä hyötyä tästä on a) yrityksille b) yksittäiselle kuluttajalle?
4. Kurssilla on esitetty neljä erilaista markkinamuotoa. Kerro jokaisen pääpiirteet.
5. Vapaan kilpailun edistämistä pidetään hyvin tärkeänä. Millaisilla tavoilla sitä voidaan tehdä?
6. Miksi ulkomaankauppa on Suomen elinehto?
7. Millaisia tuotteita Suomesta viedään ulkomaille?
8. Millaisia tuotteita Suomeen tuodaan ulkomailta?
9. Miten koronavirus on vaikuttanut Suomen ulkomaankauppaan? Jos vienti ja tuonti loppuisivat viruksen takia kokonaan, miten tämä näkyisi Suomessa? Miten se vaikuttaisi sinun arkeesi?

**Julkinen talous ja verotus**

1. Mitkä muodostavat julkisen talouden?
2. Mistä Suomen valtio saa tuloja, entä millaisia menoja sillä on?
3. Mistä Suomen kunnat saavat tuloja, entä millaisia menoja niillä on?
4. Julkisen talouden osuus on perinteisesti ollut suuri, mutta muutosta yksityisten palveluiden puolelle on näkynyt enemmän viime vuosikymmeninä. Miksi näin on? Vertaile julkisten ja yksityisten palveluiden hyötyjä ja haittoja.
5. Onko järkevää, että valtio ja kunnat myyvät omaisuuttaan?
6. Mitä kustannetaan verovaroilla?
7. Miten verotuksella vaikutetaan ihmisten kulutuskäyttäytymiseen?
8. Selitä käsitteet välitön ja välillinen vero?
9. Selitä harmaan talouden haittapuolista.
10. Selitä, millaisia haasteita verotuksella tulee olemaan tulevaisuudessa.
11. Mitä tarkoitetaan kestävyysvajeella?
12. Miksi Suomi kärsii kestävyysvajeesta? Miten sitä voitaisiin vähentää?
13. Laadi lista, josta käy ilmi kuntien taloudellisten ongelmien syyt.
14. Pohdi, miten kuntien taloutta voitaisiin kohentaa.